На основу члана 119.став 1.тачка 1) Закона о основама система образовања и васпитања („Сл.гласник РС“, бр.88/2017, 27/2018-др.закон, 10/2019 и 6/2020) и Правилника о превентивним мерама за безбедан и здрав рад за спречавање појаве и ширења епидемије заразне болести а у складу са Законом о безбедности и здрављу на раду(„Сл.гласник РС“, бр.101/200591/2015 и 113/2017), Школски одбор ОШ“Димитрије Туцовић“ Чајетина доноси

ПЛАН ПРИМЕНЕ ПРЕВЕНТИВНИХ МЕРА ЗА СПРЕЧАВАЊЕ ПОЈАВЕ И ШИРЕЊА ЕПИДЕМИЈЕ ЗАРАЗНЕ БОЛЕСТИ у ОШ „ДИМИТРИЈЕ ТУЦОВИЋ“ ЧАЈЕТИНА

**Члан 1.**

Планом примене мера за спречавање појаве и ширења епидемије заразне болести прописују се првентивне мере које је послодавац дужан да примени ради спречавања појаве и ширења заразне болести и отклањања ризика за безбедан и здрав рад запослених, као и лица која се затекну у радној околини, када надлежни орган прогласи епидемију заразне болести.

 **Обим примене**

**Члан 2.**

Овај план се примењује на свим радним местима у радној околини у којој се обавља рад изузев рада на терену и рада од куће.

**План примене мера**

**Члан 3.**

План примене мера за спречавање појаве и ширења епидемије заразне болести саставни је део акта о процени ризика који се доноси сагласно закону и прописима из области безбедности и здравља на раду.

Послодавац је дужан да план примене мера, услед насталих промена које утичу на безбедан и здрав рад током трајања епидемије усаглашава са одлукама надлежног органа.

**Садржина плана примене мера**

**Члан 4.**

Планом примене мера се утврђују мере и активности којима се повећава и унапређује безбедност и здравље ученика,запослених, родитеља и других лица ради спречавања појаве епидемије заразне болести, као и мере и активности које се предузимају у случају појаве епидемије заразне болести у циљу безбедности и здравља на раду запослених,ученика,родитеља и других присутних лица.

 Мере се примењују у матичној школи и издвојеним одељењима Златибор и Јабланица.

**Опште мере и активности**

**Члан 5.**

Ради спречавања ширења епидемије заразне болести у ОШ“Димитрије Туцовић“ Чајетина потребно је спровести следеће мере:

1. дезинфекцију целокупног простора у објектима

2) обавезну дезинфекцију руку и обуће пре уласка у просторије школе;

3) редовно информисање запослених,ученика и родитеља о општим хигијенским мерама, а нарочито о важности честог прања руку, топлом водом и сапуном, минимум 20 секунди, и избегавања додиривања уста, носа и очију, осим марамицом, променама у организацији рада и одговорном понашању на радном месту;

4) организовање рада тако да се радни задаци изводе смањивањем рада у групи и непосредних контаката запослених који рад обављају у истом простору;

5) обезбеђивање међусобне дистанце од најмање 2 метра

6) обезбеђивање запосленима одговарајуће заштитне опреме, заштитних маски,

7) забране наручивања и доставе хране запосленима у објекат школе уз препоруку запосленима да доносе готову храну у произвођачкој амбалажи или суву храну припремљену код куће;

8) ученици, родитељи и друге странке док се налазе у простору Школе морају све време да носе заштитну опрему (маске и рукавице);

9) чистачице сваки дан при доласку на посао да врше посебну дезинфекцију тоалета у објекту, клупа, столица, столова, квака на вратима и прозорима, рачунара, тастатура, мишева, фиксних телефона са којима рукују запослени,славина и сл., као и у току дана док у школи борава ученици, родитељи, запослени и након њиховог напуштања објекта

10)отпад одлагати у кесе смештене у канти са педалом за ножно отварање,на местима која су обележена за хигијенско одлагање отпада у школи. Кесе са отпадом завезати пре бацања у контејнер и даље третирати у складу са процедуром за управљање уз прописане мере заштите.

11) приликом пословних сусрета избегавати руковање и срдачно поздрављање;

12) ограничити групне пословне састанке (до десет лица) уз поштовање физичке дистанце;

13) за састанке користити веће просторије како би се између учесника омогућила физичка дистанца од најмање 2 метра;

14) ограничити време трајања састанака на 30 минута;

15) пре почетка и након састанка потребно је обезбедити да се проветри и дезинфикује просторија (радне површине, кваке, коришћена опрема итд.);

16) дати предност комуникацији путем телефона, интернета, конференцијских позива.

**Понашање запослених**

**Члан 6.**

Запослени су дужни да спроводе све мере безбедности и здравља на раду како би сачували своје здравље, као и здравље других лица и да:

1) пре уласка у пословни простор, изврше обавезну дезинфекцију руку и обуће;

2) пре почетка рада прегледају своје радно место укључујући и дезинфиковање радних столова, телефона, тастатуре и "миша", хефталице, бушилице, хемијске оловке и сл.;

3) наменски користе прописану заштитну опрему, заштитне маске(маске носити непрекиднио док се налазе у школи) и да са њима пажљиво рукује, да не би угрозили своју безбедност и здравље као и безбедност и здравље других лица;

4) додатно брину о својој хигијени тако што ће редовно и правилно прати руке сапуном и водом најмање 20 секунди;

5) држе минимално растојање од 2 метра у односу на друга лица;

6) у току рада избегавају ношење накита, сатова и наруквица јер то повећава ризик од преноса инфекција и отежава правилно прање руку и у току рада везују косу;

7) обавезно обавесте непосредног руководиоца уколико посумњају на симптоме ЦОВИД-19 код себе, код других запослених или чланова своје породице;

8) пре напуштања радног места, да радно место и средства за рад оставе у стању да не угрожавају друге запослене.

9)обавезан је надзор наставника током прања руку ученика сапуном и водом у трајању од најмање 20 секунди.

10)при свакој сумњи на постојање респираторне инфекције, ученика сместити у празну учионицу и обавестити родитеље и Дом здравља. О ученику у учионици за изолацију до доласка родитеља, потребно је да брине једна особа користећи маску и рукавице, а просторију након одласка ученика очистити и дезинфиковати.

11)потребно је да сви запослени бар два пута дневно мере температуру и проверавају да ли имају неки од симптома заразне болести. У случају појаве симптома који указују на заразну болест запослени терба да се јави надређеном и не долази на посао, те да се јави свом изабраном лекару у дому здравља.

12)у случају појаве сумње на оболевање код заполсеног, директор је у обавези да о томе обавести дом здравља ради даљег поступања.

13) потребно је да сви запослени у школи смање учесталост својих социјалних контаката у свакодневним активностима на минимум.

**Посебне мере за запослене приликом рада са предметима и актима**

**Члан 7.**

У току рада са предметима и актима обавезна је употреба заштитне маске, као и примена следећих мера:

1) пријем докумената из поште или лично вршити тако да лице које их доноси исту одложи на посебан сто, након тога преузети документ водећи рачуна да се увек одржава дистанца између лица;

2) водити рачуна да незапослени и ученици не улазе без потребе у канцеларије, а ако је то потребно, дозволити улазак само до врата;

3) код потписивања и овере докумената од лица којем је потребно потписати одређени документ да одржава дистанцу од најмање 2 метра;

4) запослени и посетиоци не смеју користити исту оловку за потписивање докумената;

5) након потписивања запослени се удаљава од стола, а потписана документа преузима екстерно лице одржавајући међусобну дистанцу од најмање 2 метра;

6) отварање пристиглих паковања/коверти вршити за посебним столом

7) коверат/амбалажу уколико није потребна, бацити у канту;

8) документа одлагати у пластичне фолије, водећи рачуна да се спољни део фолије не контаминира, као ни регистратори за одлагање;

9) регистраторе и фолије по потреби дезинфиковати дезинфекционим средствима;

10) након рада са папирима и документима, поготову достављеним, обавезно опрати руке у складу са упутствима за правилно прање руку;

11) не додиривати никада лице рукама (уста, нос, очи и др.);

12) редовно дезинфиковати сто који се користи за потписивање, као и оловке које се користе за потписивање.

**Понашање ученика**

**Члан 8.**

Ученици су дужни да:

1) пре поласка у школу код своје куће измере температуру и ако је имају о томе обавесте разредног старешину и не долазе у школу

2) пре уласка у Школу изврше обавезну дезинфекцију руку и обуће;

3) користе прописану заштитну опрему, заштитне маске и да са њима пажљиво рукује, да не би угрозили своју безбедност и здравље као и безбедност и здравље других лица;

4) додатно брину о својој хигијени тако што ће редовно и правилно прати руке сапуном и водом најмање 20 секунди;

5) држе минимално растојање од 2 метра у учионици, ходнику,ђачкој кухињи или школском дворишту;

6) понесу храну од куће и да имају своју флашу са водом

7) не смеју користити храну, воду, прибор и др. од других ученика

**Понашање родитеља**

**Члан 9.**

Родитељи су дужни:

1)Родитељи су дужни да ученику пре поласка у школу измере темпаратуру и ако је увећана о томе обавесте разредног старешину, директора или помоћника без доласка у школу родитеља или ученика

2) пре уласка у Школу изврше обавезну дезинфекцију руку и обуће;

3) користе прописану заштитну опрему, заштитне маске и да са њима пажљиво рукује, да не би угрозили своју безбедност и здравље као и безбедност и здравље других лица;

4) додатно брину о својој хигијени тако што ће редовно и правилно прати руке сапуном и водом најмање 20 секунди;

5) држе минимално растојање од 2 метра у објекту школе и школском дворишту

6) не улазе у канцеларије запослених(могу до врата)

**Понашање у ђачкој кухињи**

**Члан 10.**

 У запоселни у ђачкој кухињи, ако има услова за рад током епидемије заразне болести потребно је :

1) извршити дезинфекцију целокупног простора у ђачкој кухињи и трпезарији

2) запослени у кухињи(куварица, сервирка) су дужни да обавезно дезинфекују руке и обућу пре уласка у ђачку кухињу

3)сваки дан при доласку на посао да врше посебну дезинфекцију кухињских елемената, славина,као и пре и после припреме сваког оброка;

4) прибор који се користи у припреми и служењу хране ученицима, после сваког оброка прати на температури од најмање 60 степени са одговарајућим детерџентом; 5)у трпезарији после сваког оброка дезинфиковати столице, столове, кваке на вратима и прозорима, славине,између столова мора бити размак 2 метра у сваком правцу, за столом могу седети највише два ученика, не дозволити ученицима да међусобно деле храну и прибор за исхрану;

6) да често перу руке топлом водом и сапуном, минимум 20 секунди, и избегавају

 додиривања уста, носа и очију, осим марамицом;

4) приликом рада користие радну униформу у белој боји са обавезном капом на глави;

5) коса мора бити везана испод капе

6) за време радног времена дужни су носити маску и рукавице и држати дистанцу од два метра

7) добављачи који испоручују намирнице ,приликомуласка у кухињу и магацин , дужи су дезинфиковати обућу и руке,

8) током испоруке намирница, добављачи све време морају носити маску и рукавице;

9)запослени у кухињи дужни су држати дистанцу од најмање 2 метра од лица која испоручују намирнице;

10)приликом пријема намирница дезинфиковати амбалажу у којима се намирнице налазе са 70% алкохолом;

11)што чешће проветравати просторије и кад год је могуће држати отворене прозоре;

12) после сваког изласка ученика из трпезарије дезинфиковати подове и спољашње степениште;

13) избегавати руковање и срдачно поздрављање са ученицима и другим лицима;

14)ученици пре уласка у трпезарију дужни су дезинфиковати обућу на дезо баријери испред улаза и пре оброка опрати топлом водом и сапуном 20 секунди

15)на улазним вратима у трпезарију ставити обавештење за ученике о понашању и предузимању мера у трпезарији ради заштите ученика од ширења епидемије.

**Послови лица за безбедност и здравље на раду**

**Члан 11.**

Лице за безбедност и здравље на раду, у сарадњи са послодавцем, планира, спроводи и подстиче примену превентивних мера, а нарочито:

1) учествује у изради плана примене мера;

2) припрема писана упутства и инструкције за безбедан и здрав рад у циљу заштите здравља запослених од епидемије заразне болести;

3) контролише примену мера које су утврђене у плану примене мера који доноси послодавац;

4) врши контролу коришћења средстава и опреме за личну заштиту на раду;

5) сарађује са надлежним органима и даје потребна обавештења о примени превентивних мера безбедност и здравља на раду.

**Обавеза и правилно ношење заштитне опреме**

**Члан 11.**

Заштитне маске дужни су да носе сви који остварују блиски контакт са другим лицима.:

1) једна маска се може користити само док се не овлажи;

2) маска која се скине више се не може враћати на лице и поново користити, осим платнене која се може опрати откувавањем;

3) заштитна маска се не сме одлагати на радне површине, у џеп, остављати да виси око врата јер тако и сама постаје извор инфекције.

Наведене мере ступају на снагу даном доношења.

Чајетина, 23.07.2020. Директор школе

 Милка Васиљевић